มีตุ่มสีแดงคันมากกคราบ เป็นได้สองวันแล้วตอนนี้ผมกล้วมากเลย ไม่อยากออกไปใน๋กะคัยแล้วตอนนี้ผมนับได้ ประ10แม็นได้คราบ
สวัสดีค่ะ อาการตุ่มสีแดงขึ้นตามผิวหนัง และมีอาการคัน อาจเกิดได้จาก1.ผื่นแพ้หรือผื่นลมพิษ เกิดจากการแพ้สิ่งต่างๆ ที่พบบ่อย ได้แก่ อาหารทะเล ถั่ว เต้าเจี้ยว เครื่องดื่มแอลกอฮอล์ ละอองเกสร พืช ขนสัตว์ เครื่องสำอาง เป็นต้น2. ผื่นแพ้สัมผัส มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น แต่บางครั้งผื่นอาจแพร่กระจายได้ ส่วนมากมักเกิดจากการแพ้ นิกเกิล ยาง เป็นต้น3. ผื่นที่เกิดจากพิษหรือการระคายเคืองจากแมลงสัตว์กัดต่อย4. ติดเชื้อที่ทำให้เป็นไข้ออกผื่น เช่น หัด หัดเยอรมัน โรคติดเชื้อโมโนนิวคลีโอสิส,อีสุกอีใสเป็นต้น อาการโดยรวมคือมักจะมีไข้นำมาก่อนแล้วจึงเกิดผื่นตามมา นอกจากนี้จะมีอาการอื่นๆ เฉพาะตามแต่ละโรคไป5. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก ต้องมีประวัติของการใช้ยามาก่อนที่จะเกิดผื่นขึ้นในเบื้องต้น ให้พยายามหลีกเลี่ยงสิ่งที่อาจทำให้เกิดการแพ้ต่างๆ และอาจทานยาแก้แพ้เพื่อช่วยลดอาการคัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา เพราะอาจทำให้กลายเป็นแผลและติดเชื้อแบคทีเรียแทรกซ้อนได้ หากอาการไม่ดีขึ้น หรือมีอาการอื่นๆ โดยเฉพาะหากมีอาการมีไข้ ก่อนที่ผื่นจะเกิดขึ้นควรไปพบแพทย์เพื่อตรวจหาสาเหตุค่ะ